open-index/open-wikipedia-markdown huggingface dataset:
Soluna Samay

**Soluna Samay Kettel-Ziegler** (født 1990) er en dansk låtskriver og sanger. Hun representerte Danmark i Eurovision Song Contest 2012 med sangen «Should've Known Better», som hun vant Dansk Melodi Grand Prix i 2012 med. Hun deltok i den første semifinalen 22. mai og gikk videre til finalen 26. mai. Med seg på scenen hadde hun sitt band, som besto av musikere av ulike nasjonaliteter.

## Biografi
Soluna ble født i Guatemala, der hun også vokste opp. Hennes far er tysk og hennes mor er sveitsisk-tysk. Da hun var 10 år, i 2000, flyttet familien til Bornholm. Siden flyttet Soluna til København, hvor hun studerte musikkvitenskap på Københavns Universitet ved siden av sin musikerkarriere. Hun snakker engelsk, dansk, spansk og tysk flytende. Hun spiller trommer, elbass og kontrabass. Hun skriver også sanger selv.

Da hun var seks år, begynte hun å synge sammen med sin far, som tjente til livets opphold som gatemusikant. Med gata som scene opptrådte hun i noen av verdens største byer. Faren lærte henne å spille trommer, bass og gitar, og før hun var ti år gammel, skrev hun sine første sanger. Siden har hun spilt og sunget alene og sammen med sin far, Gerd George Kettel (født 1959), i duoen Gee Gee & Soluna. Duoen har gitt ut et par musikkalbum. Soluna Samay ga ut sitt første soloalbum, *[[Sing Out Loud]]*, 23. september 2011.

Remée og Chief1, som skrev «Should've Known Better», fant Soluna på internett da de søkte etter en vokalist som kunne fremføre deres bidrag i Dansk Melodi Grand Prix 2012. Lørdag 21. januar 2012 slo hun Jesper Nohrstedt og Christian Brøns & Patrik Isaksson i den danske finalen ved å få flest poeng fra TV-seerne.

Soluna representerte Danmark i Eurovision Song Contest samme år, der sangen kvalifiserte seg til finalen. Til slutt ble den nummer 23 av 26.

Sammen med sin far turnerer hun regelmessig som gatemusikant rundt om i Europa, også i Norge.

## Diskografi
Oversikt over Soluna Samays utgivelser:

### Album
*2011 – *[[Sing Out Loud]]*

### Singler
*2003 – «I Wish I Was a Seagull»
*2011 – «Two Seconds Ago»
*2011 – «Should've Known Better»

### Gee Gee & Soluna-album
*2001 – *The Beat Goes On*
*2004 – *Thinking of You*
*2006 – *Movin' On*
*2007 – *Lucky Seven*
*2008 – *Just Passing Through*
*2008 - Streetwise - Live In Bergen, Norway

## Referanser


## Eksterne lenker
* 
* 
* 
* 
* Youtube
* Facebook
* Myspace
* Deltakerprofil på eurovision.tv
Plusshus

**Plusshus** er en bygning eller bolig som er konstruert, designet og innrettet for å få det totale energiregnskapet til å gå i pluss. Et plusshus skaper mer energi gjennom sin levetid enn det som ble brukt til produksjon av byggevarer, oppføring, drift og riving av bygget (livsløpssyklus).

Energibehovet til bygningen kan reduseres gjennom passive tiltak som ekstra varmeisolasjon, ekstra god tetthet, gode vinduer, varmegjenvinning, etc. Samtidig vil innretninger som fanger opp gjenvinnbar energi være en del av konstruksjonen. Disse innretningene kan feks være sol-, vind- og/eller vannkraftproduksjonsanlegg. Energien som fanges opp utgjør mer enn bygningen/boligen trenger til oppvarming, varmtvann, elektrisk utstyr og belysning totalt over året. Slik blir hvert plusshus et lite kraftverk.

Med et slik system kan enhver bygning/bolig ha muligheten til å kjøpe og selge energi.

## Eksterne lenker
* Zero-rapport Plusshus
Elis Guri

**Elis Guri** (født 1983) er en albanskfødt bulgarsk bryter som bryter gresk-romersk stil i 96-kilosklassen. Han representerte Albania under Sommer-OL 2008 i Beijing. Han representerte deretter Bulgaria under Sommer-OL 2012 i London, etter å ha kvalifisert seg via kvalifiseringen for verden. Han hadde t

## Eksterne lenker
*
Jimmy Lidberg

**Jimmy Lidberg** (født 13. april 1982) er en svensk bryter som bryter gresk-romersk stil i 96-kilosklassen. Han representerte Sverige under Sommer-OL 2012 i London, der han tok en bronsemedalje. 

## Referanser


## Eksterne lenker
*
Rustam Totrov

**Rustam Stanislavovitsj Totrov**, russisk Рустам Станиславович Тотров (født 15. juli 1984) er en russisk bryter som bryter gresk-romersk stil i 96-kilosklassen. Han representerte Russland under Sommer-OL 2012 i London, og vant sølv.

## Referanser


## Eksterne lenker
*
Cenk İldem

**Cenk İldem** (født 5. januar 1986) er en tyrkisk bryter som bryter gresk-romersk stil i 96-kilosklassen. Han vil representere Tyrkia under Sommer-OL 2012 i London, etter å ha kvalifisert seg via kvalifiseringen for verden.

Under Sommer-OL 2020 i Tokyo som ble arrangert i 2021, ble han utslått i første runde. 

## Referanser


## Eksterne lenker
*
Tsimafjej Dziejnitsjenka

**Tsimafjej Aljaksandravitsj Dziejnitsjenka** (belarusisk: Цімафей Аляксандравіч Дзейнічэнка; født 5. november 1986) er en belarusisk bryter som bryter gresk-romersk stil i 96-kilosklassen. Han vil representere Belarus under Sommer-OL 2012 i London, etter å ha kvalifisert seg via kvalifiseringen for verden.

## Eksterne lenker
*
Ádám Bogdán

**Ádám Bogdán** (født 27. september 1987) er en ungarsk fotballspiller som spiller for Ferencvárosi TC.

## Landslaget
Han ble tatt ut i s EM-tropp til EM i fotball 2021.

## Referanser


## Eksterne lenker
*
Synaspismos

**Venstrekoalisjonen for folkebevegelser og økologi** (gresk Συνασπισμός της Αριστεράς των κινημάτων και της Οικολογίας, Synaspismós tis aristerás ton kinimáton ke tis ikologías, kortform ΣΥΝ eller SYN, alternativt også **Synaspismos**) er et gresk politisk parti. Partiet har siden 2004 vært med i venstrekoalisjonen SYRIZA. 

Synaspismos' politikk dreier seg om bl.a. økologi, feminisme og pasifisme. 

## Historie

Synaspismos ble formelt stiftet i 1992, men har sine historiske røtter i et sosialistisk valgforbund etablert i 1989, hvor bl.a. Hellas' kommunistparti var med. Etter Sovjetunionens sammenbrudd i 1991 oppsto det motsetninger i valgforbundet som til slutt førte til at kommunistpartiet forlot samarbeidet. 

Ved valget til Hellas' parlament i 1993 kom Synaspismos såvidt under sperregrensen, men ved valget i 1996 ble partiet representert i nasjonalforsamlingen, for første gang. Partiet ble siden representert i nasjonalforsamlingen også ved valgene i 2000, 2004, 2009 og parlamentsvalget i mai 2012.

Synaspismos er det største partiet i valgalliansen SYRIZA. Ved valget i mai 2012 oppnådde SYRIZA 52 av parlamentets 300 plasser og ble dermed tredje største blokk i nasjonalforsamlingen. SYRIZA vant valget i 2015, noe som førte til at Synaspismos-leder Tsipras ble statsminister.

## Internasjonal plassering
Synaspismos er medlem av Europaparlamentgruppen European United Left–Nordic Green Left og Det europeiske venstrepartiet.

## Referanser


## Eksterne lenker
*
Treskifestivalen

**Treskifestivalen** er en årlig festival arrangert på Skotterud i Eidskog kommune. Formålet med festivalen er å feire de gode gamle dager da hver og en hadde treski, rottefella-bindinger, og beige ryggsekker fylt med appelsiner, varm toddy og kvikklunsj.

Festivalen ble først arrangert i 2008 og har funnet sted hvert år siden, noe som gjør arrangementet i 2012 til festivalens 5-årsjubileum.

## Eksterne lenker
* Hjemmeside
Artur Aleksanjan

**Artur Aleksanjan** (født 1991) er en armensk bryter som bryter gresk-romersk stil i 96-kilosklassen. Han vil representere Armenia under Sommer-OL 2012 i London, etter å ha kvalifisert seg via kvalifiseringen for Europa.

Han tok gull under Sommer-OL 2016.

Under Sommer-OL 2020 i Tokyo som ble arrangert i 2021 tok han sølv. 

Under Sommer-OL 2024 som ble avholdt i Paris, tok han sølv.

## Fotnoter

## Referanser


## Eksterne lenker
*
Andy Lonergan

**Andrew Michael «Andy» Lonergan** (født 1983) er en engelsk fotballspiller som spiller for  som spillende keepertrener. 

## Meritter
;Liverpool FC
* UEFA Super Cup (1): 2019
* FIFA VM for klubblag (1): 2019

## Referanser


## Eksterne lenker
*
Rıza Kayaalp

**Rıza Kayaalp** (født 10. oktober 1989) er en tyrkisk bryter som bryter gresk-romersk stil i 120-kilosklassen. Han representerte Tyrkia under Sommer-OL 2012 i London, der han tok bronse i 120-kilosklassen. Han ble verdensmester i 120-kilosklassen i 2011 og europamester i samme vektklasse i 2010, 2012, 2013 og 2014.

Han tok sølv under Sommer-OL 2016.

Under Sommer-OL 2020 i Tokyo som ble arrangert i 2021 tok han bronse. 

## Referanser


## Eksterne lenker
*
Nurmakhan Tinälïjev

**Nurmakhan Anarbekuly Tinälïjev** (kasakhisk: Нұрмахан Анарбекұлы Тінәлиев, født 10. januar 1988) er en kasakhstansk bryter som bryter gresk-romersk stil i 120-kilosklassen. Han representerte Kasakhstan under Sommer-OL 2012 i London, etter å ha kvalifisert seg via kvalifiseringen for verden. Tinälïjev bar sitt lands flagg under åpningsseremonien for sommerlekene i London.

## Referanser


## Eksterne lenker
*
Louis Tsatoumas

**Louis Tsatoumas** (gresk: Λούης Τσάτουμας; født 12. februar 1982) er en gresk lengdehopper. Han innehar den greske rekorden i lengde både innendørs (8,23) og utendørs (8,66), og ble U23-europamester i 2003. 

## Karriere som junior
Tsatoumas deltok i ungdoms-VM i friidrett 1999, som ble arrangert i Bydgoszcz i Polen. Der hoppet han 7,54 meter, og kom på fjerdeplass, 5 cm unna bronsemedaljen som gikk til Nicolaas Grimbeeck. 

Han fikk gull både i junior-EM i friidrett 2001 og U23-EM i friidrett 2003. I U23-EM hoppet han 8,24 meter. 

## Karriere som senior
På nasjonalt nivå har han en lang rekke greske mesterskapstitler. Utendørs ble han juniormester i 2001, og han vant gull som senior i 2003, 2004, 2005, 2006 og 2008. Innendørs har han vunnet gull i 2004, 2005, 2006, 2007, 2008 og 2011.

Han deltok i sitt første VM som senior ved VM i friidrett 2003 i Paris. Han gikk til finalen med 8,00 meter i kvalifiseringen, men greide bare 7,72 i finalen, og endte på 12.-plass. Dwight Phillips vant gull, med 8,32 meter. Ved IAAF World Athletics Final i september kom han på 8.-plass. 

I 2004 deltok han både ved VM i friidrett innendørs 2004 og sommer-OL 2004, men ble slått ut i kvalifiseringen i begge disse mesterskapene. Videre deltok han ved EM i friidrett innendørs 2005 i Madrid, og hadde lengst hopp i kvalifiseringen, men fikk ingen tellende i lengde finalen. 

Tsatoumas nådde finalen både ved VM innendørs 2006 i Moskva og EM 2006 i Göteborg. Ved innendørs-VM hoppet han over 8 meter både i kvalifiseringen og finalen, og endte på fjerdeplass med 8,10 meter. I EM-finalen greide han bare 7,84 meter, mens han hoppet 8,09 i kvalifiseringen. Han endte på 8.-plass i finalen. I september fikk han bronse ved IAAF World Athletics Final i Stuttgart. 

I 2007 var innendørs-EM i Birmingham den store internasjonale konkurransen. Her hoppet han lengst i kvalifiseringsrunden, med 8,09 meter. I finalen slo Andrew Howe til med ny italiensk rekord på 8,30, og vant gullet, foran Tsatoumas som hoppet 8,02. Året etter deltok han ved VM innendørs i Valencia, men ble slått ut i kvalifiseringen. Han ble også kvalifisert til sommer-OL 2008, der han nådde finalen, men fikk ingen tellende lengde i finalen. 

Ved EM i friidrett innendørs 2009 ble han slått ut i kvalifiseringsrunden, med 7,79 meter. I begynnelsen av juli fikk han bronse i lengde ved Middelhavslekene 2009, slått av hhv. Salim Sdiri og Yahya Berrabah. I august fikk han 11.-plass ved VM i friidrett 2009, med 7,59 meter, mot 8,01 meter i kvalifiseringsrunden. Også ved EM i friidrett 2010 nådde han finalen, og hoppet der 8,09 meter, sesongbestenotering for hans del, og endte på sjetteplass. 

I februar 2011 vant han Sparkassen Cup i Stuttgart, med 8,08 meter, foran Kafétien Gomis. Han ble også gresk mester innendørs, med ny gresk rekord på 8,21. Men i de store mesterskapene dette året ble det ingen finaleplass, verken ved EM i friidrett innendørs 2011 eller VM i friidrett 2011. 

Ved VM i friidrett innendørs 2012 i Istanbul kom han på sjetteplass i finalen. 

## Referanser


## Eksterne lenker
* 
*  Offisiell hjemmeside
*  Profil hos European Athletics
*  Profil hos All-Athletics
Jurij Patrikejev

**Jurij Patrikejev** (født 29. september 1979) er en armensk bryter som bryter gresk-romersk stil i 120-kilosklassen. Han representerte Armenia under Sommer-OL 2012 i London, etter å ha kvalifisert seg via kvalifiseringen for Europa. Han har en bronsemedalje fra Sommer-OL 2008.

## Referanser


## Eksterne lenker
*
Norgesmesterskapet i ishockey

**Norgesmesterskapet i ishockey** eller **NM i ishockey** kan referere til:

*Norgesmesterskapet i ishockey for menn
*Norgesmesterskapet i ishockey for gutter 19 år
*Norgesmesterskapet i ishockey for gutter 17 år
*Norgesmesterskapet i ishockey for kvinner
Hans Rustad

**Hans Rustad** (født 13. desember 1950) er en norsk journalist, forlegger og foredragsholder. Han er mest kjent som grunnlegger og redaktør av den nasjonalkonservative nettavisen *[[Document.no]]*.

## Liv og virke
Rustad har politisk bakgrunn som medlem i Sosialistisk Ungdomsforbund, men kom senere til å bryte med dette politiske ståstedet. Bernt Olufsen har hevdet at Rustad var tilknyttet Arbeidernes kommunistparti, men Rustad har selv avkreftet denne tilknytningen.

I 1985 leverte Rustad sin hovedfagsoppgave i historie ved Universitetet i Oslo om utførelsen av og responsen på Holocaust. I 1990 startet han opp sitt eget forlag, Document forlag. Utover 1990-årene investerte Rustad gjennom forlaget bøker om Holocaustminnet, deriblant Walter Laqueur, Primo Levi og Jean Améry. Han arbeidet som redaksjonsassistent i *[[VG]]* og journalist i *[[Morgenbladet]]* og NTB til han gikk av med førtidspensjon i 2003. Etter at han sluttet i NTB startet han *[[Document.no]]* sammen med journalisten Olav Anders Øvrebø. 

## Document forlag og Document.no
Ifølge Rustad handler Document om å skape et «korrektiv» mot venstrehegemoniet i det norske medielandskapet, som også har alliert seg med illiberale krefter.

I 1990-årene utga Document forlag flere bøker relatert til Holocaust, hvorav de mest kjente er Primo Levis *[[Hvis dette er et menneske]]* og Walter Laqueurs *Det ufattelige var sant,* men også poesi og romaner. 

## Referanser
Francesca Strano

**Francesca Strano Tvedt** også kjent som **Cesca** (født 25. september 1980 i Bergen) er en norsk sanger, komponist og tekstforfatter. 

## Biografi
Strano er født og oppvokst i Bergen. Hun har italiensk far og norsk mor. Sine musikalske gener fikk hun fra sin far, som i mange år turnert i store deler av Europa som trommeslager i ulike band. Selv har Francesca jobbet med sangen siden hun var syv år. I tillegg spiller hun ulike instrumenter som fiolin, fløyte og congas, men hennes viktigste instrument er piano.

Francesca fikk utviklet sitt kunstneriske uttrykk da hun gikk til Steinerskoler. Etter dette gikk hun på musikk, dans og drama ved Fyllingsdalen videregående skole. Samtidig spilte hun i flere teater og musikalske produksjoner. 

Francesca har de siste årene vært flere ganger i USA og jobbet med musikk og gjort opptredener. Hun har blant annet fått opptre sammen med bass legenden Anthony «Downtown Tony» Brown fra bandet Chicago Catz.

Francesca slapp sitt debutalbum *[[Give Me A Break]]* høsten 2012.

Francesca giftet seg i 2013 og heter nå Francesca Strano Tvedt

## Diskografi
* *[[Bark …og mysteriet i Granåsen]]* (1996) (Norske Gram)
* *[[I did it again (Single)]]* (2009) (Lill'-Bit)
* *[[So Beautiful (Single)]]* (2009) (Lill'-Bit)
* *[[Give me a break (Single)]]* (2012) (Lill'-Bit)
* *[[Fire Now (Single)]]* (2014) (Lill'-Bit)

## Eksterne lenker
* 
* 
*
ISO 3166-2:GR

**ISO 3166-2:GR** er Hellas' del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1. 

For Hellas er det definert koder for to nivåer av underinndelinger:
* 13 periferier
* 51 prefekturer og 1 selvstyrt del

Prefekturene ble avskaffa i 2011, og erstatta av periferienheter, men dette er ennå ikke gjenspeila i kodene.

Hver kode består av to deler, atskilt av en bindestrek. Første del er , ISO 3166-1 alfa-2-koden for Hellas. Andre del er en av følgende:
* én bokstav (–): periferier
* to sifre, eller en bokstav etterfulgt av et siffer: prefekturer og selvstyrt del

For prefekturene angir første bokstav eller siffer hvilken geografisk region prefekturet ligger i:
* : Sentrale Hellas
* : Peloponnes
* : De joniske øyer
* : Epirus
* : Thessalia
* , : Makedonia
* : Thrakia
* : Egeiske øyer
* : Kreta
* : Attika

## Nåværende koder
### Periferier

### Prefekturer

## Endringer
Følgende endringer i Hellas' oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:

### Koder før Nyhetsbrev II-2

## Se også
* Hellas' periferier
* Hellas' prefekturer

## Eksterne lenker
* Administrations of Greece, Statoids.com
Torra di Campomoru

**Torra di Campomoru** er et av de mange vakttårnene som strekker seg langs den korsikanske kysten. Tårnet ble bygget i løpet av 1500-tallet, da Korsika var en del av Republikken Genova. Tårnene er i hovedsak ment som varslingstårn til de mange festningene som beskytter øya. Turra di a Calanca ligger sør på Korsika i den korsikanske kommunen Belvédère-Campomoro. 

Torra di Campomoru hadde som hovedformål å varsle innbyggerne i kommunen Belvédère-Campomoro, men ettersom varslingstårnet ligger med god oversikt utover den korsikanske bukten Golfe de Valinco hadde tårnet ansvar for å varsle innbyggerne i Serra-de-Ferro, Propriano og Capiccilo. 

Som alle de andre tårnene er også Torra di Campomoru fredet og står på listen over franske kulturskatter.
Torra di Capiteddu

Torra di Capiteddu er et korsikansk varslings- og forsvarstårn i kommunen Grosseto-Prugna. Tårnet er meget godt bevart og stammer fra midten av 1500-tallet. Korsikanske kilder viser til at byggingen av tårnet startet i 1553 og ble ferdigstilt i 1553. Dette gjør tårnet til et av de som ble bygd i den tidlige perioden hvor Korsika var underlagt Republikken Genova. 

Tårnet ligger idag kun minutter unna Ajaccios Flyplass og ble brukt som en del av forsvars og varslingslinjen som strekker seg på Korsikas vestkyst med hovedforsvar på Citadellet Ajaccio. 

Tårnet er 13,5 meter i diameter og 11 meter høyt. 

## Galleri

Image:Torra di Capiteddu 1.JPG|Forsvarsutstyr brukt til å kaste eller ksyte ting ned på fienden
Image:Torra di Capiteddu 2.JPG|Tårnets vegg, med skytterhull.
Image:Torra di Capiteddu 3.JPG|Tårnet fotografert fra bunnen av. 
Image:Torra di Capiteddu 4.JPG|Ett av skytterhullene på tårnet
Ci fan tuan

**Ci fan tuan** (forenklet kinesisk: 糍饭团, tradisjonell kinesisk: 糍飯團, pinyin: *Cífàn tuán*, jyutping: *Ci1 faan6 tyun4*) er en matrett i det kinesiske kjøkken. Det har sin opprinnelse i Shanghai. Den lages ved å tettpakket *[[youtiao]]* (fritert deig) med klebrig ris. Det spises helst som frokost sammen med søtet soyamelk, og er utbredt i Øst-Kina, Hongkong og Taiwan.

## Referanser
C. Y. Tung maritime museum

**C. Y. Tung Maritime Museum** (kinesisk: 董浩云航运博物馆, pinyin: *Dǒng Hàoyún Hángyùn Bówùguǎn*) ligger på Shanghai Jiao Tong-universitets område i bydelen Xuhui i Shanghai. Her er Det kinesiske maritime historiske gallere og C. Y. Tung-galleriet. Førstnevnte omfatter kart, forografier, arkivmateriale og maritime handelsruter og deres artefakter, og dekker Kinas maritime historie fra steinalderen og fremover. Sistnevnte beskriver skippingmagnaten C. Y. Tung. Særlig bemerkelsesverdig er den store samlingen av skipsmodeller som spenner fra Zheng Hes skatteskip til verdens største skip, Seawise Giant.

## Eksterne lenker
* http://shipmuseum.sjtu.edu.cn/maritime/enversion/default.htm
Synnøve Aanensen

**Synnøve Perly Aanensen Sørensen** (født 1969) er en norsk sangartist og låtskriver. Etter å ha utgitt flere innspillinger som barn, debuterte hun som voksenartist med CD-en *Heaven* i 1997. Hun har siden kommet med fem CD-er til. Musikken er country- og rootsinspirerte versjoner av gospelmusikk, salmer og åndelige viser.

Synnøve Aanensen er født og oppvokst på Karmøy i Rogaland der hun fortsatt bor. Hun er utdannet helsefagarbeider og arbeider til daglig som leder ved skolefritidsordningen ved Grindhaug skole i Åkrehamn.

## Eksterne lenker
* Synnøve Aanensens nettpresentasjon
Luke Chambers

**Luke Chambers** (født 28. september 1985) er en engelsk fotballspiller som spiller for Colchester United FC.

Chambers har tidligere spilt for Northampton Town, før han i 2007 kom til Nottingham.

## Referanser


## Eksterne lenker
*
Sagaen om Hord og holmverjene

***Sagaen om Hord og holmverjene*** (norrønt *Harðar saga ok Hólmverja* eller *Hólmverja saga*, «Holmvergernes saga») er en islendingesaga fra 1300-tallet. Historien foregår i det sørvestre Island i siste halvdel av 900-tallet og handler om Hord Grimkjelsson, hans fosterbror Geir, og Hords følgesvenner, kalt Holmvergerne. Hord/Harðar er beskrevet som «*en tapper, men uregjerlig helt som til sist dømmes til et liv i [[fredløshet|utlægd]]*»..

Handlingen er lagt til midten av 900-tallet, der Hord og hans venner reiser i viking i Østerled, og besøker blant annet Norge og Götaland, og Hord gifter seg med jarledatteren Helga. Når de etter 15 år vender tilbake til Island, slår de seg først ned som bønder. Hord dømmes fredløs for drapet på en mann som het Aud, og de søker tilflukt på en holme i Hvalfjörður, men blir drept av bygdefolket.

I *[[Landnåmabok]]* omtales en *Harðar saga Grímkelssonar ok Geirs* («Sagaen om Hord Grimkjellson og Geir»), og dermed har sagaen hørt til blant de eldste islendingesagaene; men av den versjonen finnes i dag, er den eldste et håndskrift fra slutten av 1400-tallet, AM 556a. Her kalles sagaen *Hólmverja saga*, med innslag fra senmiddelalderens eventyrpregede sagaer, og skaldekvadene er trolig fra 1300-tallet.

Sagaen nevnt i *Landnåmabok* er i vår tid bare kjent som fragmenter fra håndskriftet AM 564a. «*Der har været en gammel saga, men af den er kun begyndelsen bevaret. Langt senere er den bleven helt omarbejdet, så at en ny saga kan siges at være opstået*».

Oversatt som *Sagaen om Hord og holmverjene* ved Arnhild Mindrebø, 2014.
## Referanser

;Eksterne lenker
* heimskringla.no, dansk fulltekst
Linnesstranda naturreservat

**Linnesstranda naturreservat** ligger i Lier kommune ved Lierelvas utløp til Drammensfjorden, og ble opprettet ved kongelig resolusjon 28. juni 1985. Den 14. desember 2007 ble verneområdet utvidet som en del av verneplan for Oslofjorden. Området omfatter nå et areal på 593 dekar.https://web.archive.org/web/20120801133513/http://fylkesmannen.no/fagom.aspx?m=849 

Det er et våtmarksområde som er blitt til ved at Lierelvas munning opp gjennom tidene har flyttet seg og lagt opp store løsmasser. Området har store botaniske og ornitologiske verdier.

Reservatet har en utrolig frodighet som bare har blitt større siden fredningen i 1985. Det er nok noe av det nærmeste man kommer en tropisk urskog i Norge.

I 1995 ble det satt opp et tårn (fugletårn) for å observere fulene ved dagens utløp av Lierelva. Parker ved Gullaug skole og følg sti langs elvekanten, så finner du tårnet.

Innerst finner vi jordbrukslandskap og bebyggelse. Nedenfor bebyggelsen er det en gråor-heggeskog som i perioder med høyvann står med røttene i vann. Her vokser slyngplanten humle som lianer langs trærne, og gjør skogen nesten ugjennomtrengelig. Utenfor skogen kommer et belte med takrørskog og ytterst muddergrunner som blir blottlagt ved lavvann.

Det er observert hele 212 ulike fuglearter i området, hvorav årlig mer enn hundre og førti. Ca. 50 arter er hekkende. Siden området ikke er så stort, er det lettere komme i nærkontakt med fuglene på Linnesstranda enn mange andre steder. 

## Se også
* Gullaug

## Referanser


## Eksterne lenker
* Norsk Ornitologisk Forening (NOF) avdeling Buskerud 
* Kart over Linnesstranda naturreservat  pdf
Thorybes

***Thorybes*** er en slekt av sommerfugler som hører til familien smygere (Hesperiidae).

## Utseende
Middelsstore (vingespenn ca. 30-45 millimeter), kraftige, brune smygere med små, hvite flekker.

## Levevis
Larvene lever på kløver, vikker og andre planter i erteblomstfamilien.

## Utbredelse
Artene er utbredt i Nord- og Mellom-Amerika, fra det sørøstlige Canada i nord til Panama i sør.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien smygere, Hesperiidae
************** Eudaminae Mabille, 1877
*************** Slekten ***Thorybes*** Scudder, 1872 
**************** *[[Thorybes bathyllus]]* (Smith, 1797)
**************** *[[Thorybes confusis]]* Bell, 1932 - ofte regnet som en underart av *T. mexicana*
**************** *[[Thorybes diversus]]* Bell, 1927
**************** *[[Thorybes drusius]]* (Edwards, 1883)
**************** *[[Thorybes mexicana]]* (Herrich-Schäffer, 1869)
**************** *[[Thorybes pylades]]* (Scudder, 1870)

## Kilder
* Brower, A.V.Z. og Warren, A. (2007) *Thorybes* på *Tree of life* http://tolweb.org/Thorybes/
* Markku Savela's Lepidoptera and some other life forms: Sjekkliste over artene. Hentet 18.5. 2012.

## Eksterne lenker
* 
* Butterflies of America – *Thorybes* spp. http://butterfliesofamerica.com/t/Thorybes_a.htm
Achalarus

***Achalarus*** er en slekt av sommerfugler som hører til familien smygere (Hesperiidae).

## Utseende
Middelsstore (vingespenn ca. 40-50 millimeter), brune smygere. Oversiden er temmelig ensfarget brun, undersiden mer spraglete.

## Levevis
Disse sommerfuglene finnes gjerne i åpen skog og buskmark. Larvene lever på planter i erteblomstfamilien (i vid forstand, inkludert mimosafamilien).

## Utbredelse
Artene er utbredt i Nord-, Mellom- og det nordligste Sør-Amerika, fra New England i nord til Venezuela i sør.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Eudaminae Mabille, 1877
*************** Slekten *Achalarus* Scudder, 1872 
**************** *[[Achalarus albociliatus]]* (Mabille, 1877) 
**************** *[[Achalarus casica]]* (Herrich-Schäffer, 1869)  
**************** *[[Achalarus lyciades]]* (Geyer, 1832) 
**************** *[[Achalarus tehuanaca]]* (Draudt, 1922)
**************** *[[Achalarus toxeus]]* (Plötz, 1882)

## Kilder
* Brower, A.V.Z. og Warren, A. (2007) *Achalarus* på *Tree of life* http://tolweb.org/Achalarus/
* Markku Savela's Lepidoptera and some other life forms: Sjekkliste over artene. Hentet 18.5. 2012.
* Butterflies and Moths of North America - *Achalarus lyciades* http://www.butterfliesandmoths.org/species/Achalarus-lyciades

## Eksterne lenker
* 
* Butterflies of America - *Achalarus* spp. http://www.butterfliesofamerica.com/L/t/Achalarus_a.htm
I’m Looking Through You

**«I'm Looking Through You»** er en sang av The Beatles som ble skrevet av Paul McCartney, men offisielt kreditert Lennon/McCartney. Sangen ble først utgitt 3. desember 1965 på gruppens sjette britiske album *[[Rubber Soul]]*. Tre dager senere ble den amerikanske utgaven av *Rubber Soul* utgitt med «I'm Looking Through You» inkludert.
## Bakgrunn

I 1965 var McCartney kjæreste med Jane Asher og teksten handler om henne. Han skrev sangen i sitt rom i toppetasjen av 57 Wimpole Street i London. Han følte bare for å få ut frustrasjonen da han skrev sangen i stedet for å bære den inne i seg. (Problemene i forholdet mellom Asher og McCarntney blir mer utdypet i sangen *[[You Won't See Me]]*.)

## Innspilling

Første versjon av «I'm Looking Through You» er annerledes enn versjonen som dukket opp på *Rubber Soul*; både i tempo og oppbygging. Den startet med håndklapp, maracas og akustisk gitar før McCartney starter å synge. Stilen er en smule rolig country før det hardner til i instrumentalpartiene med både orgel og George Harrisons sologitar. Første gang publikum hadde anledning til å høre denne varianten, var i perioden 18. juli - 11. september 1983 i Abbey Road Studios (hvor den ble innspilt). Grunnet oppgradering av utstyr i kontrollrommet til studio 2, brukte studioet tiden til å vise publikum filmen *The Beatles at Abbey Road*. Etter det havnet opptaket på bootlegs. I 1996 ble versjonen gitt ut på *[[Anthology 2]]*.

Det ble bestemt at de måtte spille den inn på nytt, og 6. november 1965 lagde de et opptak som lignet mer på hva man etter hvert ville høre på *Rubber Soul*. McCartney hadde da lagt til et mellomvers. Problemet var kanskje at tempoet var for raskt. Derfor ble det bestemt at den skulle spilles inn på nytt enda en gang.

10. november 1965 ble det endelige grunnkompet innspilt. Det besto av akustisk gitar (John Lennon), tamburin (Harrison), bass (McCartney) og trommer (Ringo Starr). Etterpå var det tid for pålegg. I instrumentalpartiene slo Starr en akkord på et orgel, mens Harrison spilte et riff på sin sologitar. Dagen etter la McCartney på vokal to ganger, med Lennon på harmonivokal sporadiske steder.

## Musikere og instrumenter

*Paul McCartney: bass, vokal
*John Lennon: akustisk gitar, harmonivokal
*George Harrison: tamburin, sologitar
*Ringo Starr: trommer, orgel, håndklapp

The Beatles spilte aldri «I'm Looking Through You» på sine konserter, men i 2010 fremførte McCartney sangen på sporadiske konserter.

## Referanser


## Eksterne lenker
* Sangteksten (presentert på The Beatles' offisielle webside)
Sigara striata

***Sigara striata*** er et insekt i familien buksvømmere i gruppen nebbmunner.

## Referanser


## Eksterne lenker
* 
* Taxonomy for Sigara striata hos faunaeur.org 
* Sigara striata hos itis.gov
* Sigara striata hos EOL
* Sigara striata hos biopix.org
ISO 3166-2:MK

**ISO 3166-2:MK** er Nord-Makedonias del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navnene til hovedinndelingene (f.eks. delstater eller fylker) av alle land med kode i ISO 3166-1. 

For Nord-Makedonia er det definert koder for 84 kommuner. Ti av kommunene utgjør Stor-Skopje.

Hver kode består av to deler, atskilt av en bindestrek. Første del er , ISO 3166-1 alfa-2-koden for Nord-Makedonia. Andre del er to sifre (–). Kodene er angitt etter rekkefølgen i det makedonske kyrilliske alfabetet.

## Nåværende koder

## Endringer
Følgende endringer i Republikken Makedonias oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:

### Koder før Nyhetsbrev I-9

## Se også
* Nord-Makedonias kommuner

## Eksterne lenker
* Municipalities of Macedonia, Statoids.com
Reidmar

**Reidmar** (*Hreiðmarr*) er en mytisk figur i norrøn mytologi som omtales blant annet i eddadiktet Reginsmål og i Volsungesagaen som far til Regin, Fåvne og Oter. Han er i mytologien kjent som den grådige lederen for dvergene.

Sagnene forteller at gudene Odin, Høne og Loke en gang var ved Andvarefossen. Der fikk de øye på en oter som de drepte. Skinnet av oteren tok de med til Reidmar som fortalte at det var hans sønn Oter de hadde drept. Han tok gudene til fange og forlangte som mannebot at de skulle fylle oterhammen med gull og dekke den helt med gull utenpå. Reidmar holdt Odin og Høne som gisler mens Loke dro ut for å skaffe gullet.

Loke dro tilbake til Andvarefossen og fanget dvergen Andvare. Dvergen hadde en stor gullskatt som han mætte gi fra seg for å berge livet. Med gullskatten fulgte også ringen Andvarenaut. Loke dro tilbake til Reidmar med gullet og fylte og dekket oterhammen med det. Gudene holdt først unna Andvarenaut, men Reidmar pekte på et værhår som ennå ikke var dekket av gull, og dermed måtte Odin legge på ringen også. Men da gudene ble sluppet fri sa Loke at det lå en forbannelse over ringen, og at den som eide ringen ville bli drept.

Siden krevde Fåvne og Regin frendebot for Oter, men Reidmar ville ikke gi sønnene sine noe. Da drepte Fåvne far sin og tok alt gullet. Han ble omskapt til en orm og tok med gullet til Gnitahei og voktet det der.

I diktet Fåvnesmål, som etterfølger Reginsmål i Den eldre Edda, fortelles det om Regins fostersønn Sigurd Fåvnesbane som drepte Fåvne og vant gullskatten.
1. divisjon fotball for menn 1991

**1. divisjon fotball for menn 1991** var første gang benevnelsen «1. divisjon» ble brukt på det nest øverste nivået i norsk fotball. Ligaen bestod av 24 lag fordelt på 2 avdelinger. 

## Opp- og nedrykk
Begge avdelingsvinnerne rykket opp til Tippeligaen 1992 og nummer to i hver avdeling spilte kvalifisering mot lag nr. 10 i Eliteserien om opprykk. De tre siste lagene i hver avdeling rykket ned til 2. divisjon 1992.

Direkte opprykk:  og 

Kvalifisering:  beholdt plassen etter kvalifiseringskamper mot  og .

Nedrykk: , , , ,  og 

## Avdeling A

## Avdeling B

## [[Kvalifisering til Eliteserien i fotball|Kvalifisering]] til [[Tippeligaen 1992]]

### Tabell

## Se også
*Kvalifisering til Eliteserien i fotball
Chenshan botaniske hage

**Chenshan botaniske hage** er en botanisk hage åpnet i april 2010 i forbinderlse med Expo 2010 i Shanghai i Folkerepublikken Kina. Den ligger i bydistriktet Songjiang. Hagen er på 207 hektar og ligger i et kupert område med flere små innsjøer. 

## Eksterne lenker
* Booklet Botanischer Garten Shanghai
* Website Auer-Weber Landschaftsarchitekten
* Website Valentien+Valentien Landschaftsarchitekten
* Video-Aufnahmen des Gartens
* Interview mit dem Landschaftsarchitekten Christoph Valentien
* Infos zum Kolloquium Chenshan Botanic Garden Shanghai
* Zeit.de: Gärten sind für Chinesen wie ein Traum
Røa (Engerdal og Røros)

**Røa** er ei elv som i hele sin lengde utgjør grensa mellom Engerdal kommune i Innlandet og Røros kommune i Trøndelag. 

Elva har utspring fra innsjøen Rogen på grensa mellom Norge og Sverige. Elva renner gjennom en mosaikk av vann og elvedrag, Rogshåen, Storrundhåen, Kløtthåen, Storbuddhåen og Grislehåen. Elva flyter så igjennom Øvre og Nedre Roasten, før den passerer den selvbetjente turisthytta Røvollen, og munner ut i Femunden.

Hele elvestrekningen ligger innenfor Femundsmarka nasjonalpark.

## Referanser
Xihuiparken

**Xihuiparken** er en botanisk hage vest for Wuxi i provinsen Jiangsu i Folkerepublikken Kina. Den har utsyn både over byen Wuxi og innsjøen Taihu.

Partkenm ble opprettet i 1958 og omfatter også Jichang Yua-hagen. Fra nær inngangen fører en sti til Dragelyspagoden på toppen av Xi Shan.

I parken ligger Erquankilden, som er foreviget i den blinde *[[erhu]]*spiller og komponist Abings mest kjente erhusolo, *Erquan Yingyue*.

## Referanser
Buvikelva

**Buvikelva** er en kort elv i Mangenvassdraget mellom Godtjenn og Skjervangen i Eidskog kommune i Innlandet. Den stilleflytende elva er bare 750 meter lang, og nesten uten fall. Midtveis på strekningen krysses elva av fylkesvei 21. Like ved her står et yrkesminnesmerke over *Skogsarbeideren*, reist i 1988.

## Referanser
Qiu Fengjia

**Qiu Fengjia** (tradisjonell kinesisk: 丘逢甲; pinyin: *Qiū Féngjiǎ*; Wade-Giles: *Chiu Feng-Chia*; født i 1864 i fylket Miaoli på Taiwan i Kina, død 1912) var en kinesisk patriot, pedagog, politiker og dikter. 

Han fikk kommandoen over den den kinesiske milits på Taiwan da den japanske hær invaderte Taiwan i 1895, men måtte snart flykte til Fastlands-Kina etter at president Tang Chin-sung av Republikken Formosa flyktet fra øya. 

Han ble senere involvert i Xinhairevolusjonen i 1912, og ble medlem av Sun Yat-sens regjering.

Feng Chia-universitetet i Taichung på Taiwan er oppkalt etter ham.

## Referanser


## Litteratur
* ChinaTaiwan.org http://2006.chinataiwan.org/web/webportal/W5108571/Uzhaobing/A154063.html
* China History Forum https://web.archive.org/web/20120208005930/http://www.chinahistoryforum.com/index.php?s=b032933e7929930854e54ea01472592c&showtopic=16485&pid=4933440&st=0&#entry4933440
Gnitahei

**Gnitahei** (norrønt: *Gnitaheiði*) er i norrøn mytologi stedet der dragen Fåvne holdt til og voktet over gullskatten sin. Stedet omtales i Gripes spådom, Reginsmål, Fåvnesmål og i Atlekvadet som er fire av heltekvadene i Den eldre Edda.

Fåvne var sønn til dvergekongen Reidmar og bror til Regin og Oter. Oter ble drept av Loke ved Andvarefossen, og Reidmar fikk en stor gullskatt i mannebot for ham – en skatt som Loke ranet fra dvergen Andvare. Det hvilte en forbannelse over gullskatten, og det endte med at Fåvne drepte sin far Reidmar og skapte seg om til en orm som voktet over skatten. Fåvne tok bolig på Gnitahei.

I Fåvnesmål fortelles det at Regins fostersønn Sigurd Sigmundsson dro til Gnitahei med sverdet Gram og drepte der Fåvne. Han fikk etter dette navnet Sigurd Fåvnesbane. Den samme historien gjenfortelles også i Volsungesagaen, men uten at Gnitahei nevnes ved navn.

## Geografisk plassering
Tradisjonelt betraktes Gnitahei som et oppdiktet mytologisk sted, men det er hevdet at et skrift av abbed Nikolaus for pilegrimer på pilegrimsreise fra 13. århundre (*Leiðarvísi Nikulásar ábóta á Munkaþverá*) stedfester Gnitahei til et sted mellom Mainz og Horus i det sentrale Tyskland.. Historien om Sigurd dragedreperen er temaet også i det tyske nasjonaleposet Nibelungenlied. I sin innledning til den danske oversettelsen av diktet skriver den danske filologen Christian Fledelius: *«Vølsungeætten knyttes til Frankerland, og Sigurd kaldes den hunske (= tyske) Helt, i Tyskland tænkes Gnitahede og Hindarfjeld at være beliggende; en Klippe paa Feldberg i Taunus kaldtes endnu i Middelalderen Brynhilds Seng. Frankerne (Burgunderne), Goterne og Hunnerne er de fremtrædende Folk, og Steds- og Personnavne, som findes i Sagnet, er paaviselige i forskellige Egne af Tyskland.»*

En tolkning av Atlekvadet kan også indikere at Gnitahei skulle ligge i Atle (som er identisk med hunerkongen Attila) sitt hunerrike. Det vil i så fall plassere stedet lenger sør eller sørøst.

## Referanser


## Eksterne lenker
* [Gripes spådom, heimskringla.no](http://heimskringla.no/wiki/Gripes_spaadom_(Gripessp%C7%AB%CC%81))
* [Reginsmål, heimskringla.no](http://heimskringla.no/wiki/Regensord_(Regensm%C7%AB%CC%81l))
* [Fåvnesmål, heimskringla.no](http://heimskringla.no/wiki/Faavnesord_(F%C3%A1fnesm%C7%AB%CC%81l))
* [Atlekvadet, heimskringla.no](http://heimskringla.no/wiki/Atlekv%C3%A6de_(Atlakvi%C3%BEa))
Frihets- og rettferdighetspartiet

**Frihets- og rettferdighetspartiet** (arabisk: ) var et egyptisk, islamistisk politisk parti som ble grunnlagt 30. april 2011, i kjølvannet av den egyptiske revolusjonen i 2011. Partiet var nominelt uavhengig, men hadde sterke forbindelser med den egyptiske greina av Det muslimske brorskapet, den største og best organiserte politiske organisasjonen i Egypt.

Partiet vant i parlamentsvalget i Egypt 2011–2012 217 av 498 seter i underhuset og 105 av 180 seter i overhuset av det egyptiske parlamentet, med totalt 37,5&nbsp;% av stemmene. Partiets daværende formann, Muḥammad Mursī, ble også partiets kandidat til presidentvalget i Egypt 2012 etter at Ḫairat aš-Šāṭir ikke fikk tillatelse til å stille.

Partiet ble forbudt og formelt oppløst i 2014.

## Referanser


## Eksterne lenker
* 
*
1. mars-bevegelsen

**1. mars-bevegelsen** eller **Samil-bevegelsen** (koreansk hangeul: 3·1 운동; hanja: 三一運動; romanisering: *Samil Undong*; japansk: 三・一運動; hiragana: さんいちうんどう; *San-ichi Undō*), også kalt **Manse-bevegelsen** (만세운동; 萬歲運動; *Manse Undong*), var en koreansk folkelig protestbevegelse mot det japanske styret av landet som begynte 1. mars 1919 og varte fram til mai samme år. Denne bevegelsen var en av de første folkelige utslag av koreansk motstand mot den japanske okkupasjonen, som offisielt hadde begynt i 1905. 

Bevegelsen rettet seg mot japanernes undertrykkende okkupasjon, og var inspirert av Amerikas forente staters president Woodrow Wilsons fjorten punkter som ble lagt fram på fredskonferansen i Paris etter første verdenskrig i januar 1919, som blant annet handlet om "nasjonenes selvbestemmelsesrett." Den koreanske keiser Gojong plutselige død 21. januar samme år var også viktig for bevegelsen, siden mange med god grunn mistenke japanerne for å ha myrdet ham.

1. mars 1919 ble den koreanske uavhengighetserklæringen, skrevet av Han Yong-un og Choe Nam-seon og undertegnet av trettitre koreanske nasjonalister, lest opp høyt i Pagodeparken i Seoul og flere andre steder i Korea – mot de undertegnedes ønske. Allerede første dag hadde mange møtt opp for å høre erklæringen, og antijapanske demonstrasjoner spredte seg til store deler av Korea, og ble så store at det japanske politiet ikke kunne hindre dem, så den japanske hæren og marinen ble tilkalt. 

Omtrent to millioner koreanere deltok i månedene som fulgte i over 1500 demonstrasjoner. Til tross for noen voldelige episoder, hvorav flere framprovosert av japanerne, var bevegelsen i all hovedsak ikkevoldelig, selv om japanerne omtalte den som et "opprør." Japanernes reaksjon var umiddelbar og brutal; de forbød demonstrasjoner, innskrenket koreanernes muligheter til å samles og arresterte dem som sto bak uavhengighetserklæringen og mange andre som hadde deltatt i demonstrasjonene. Mellom 1200 og 7000 koreanerne ble drept (553 fra mars til 11. april i japanske kilder), 16.000 ble såret og 19.000-46.000 arrestert (12.000 i japanske kilder). Bare åtte politimenn og gendarmer ble drept, og én japaner, mens 130 japanere  ble såret. 

1. mars-bevegelsen gjorde ikke Korea uavhengig, men gjorde verden oppmerksom på koreanernes misnøye under japansk styre, og tvang japanerne til å endre sin Korea-politikk. I 1949, året etter at Republikken Korea ble uavhengig, ble 1. mars gjort til en nasjonal fridag til minne om bevegelsen. 

Bevegelsen sammenfalt delvis med 4. mai-bevegelsen i Republikken Kina, som også hadde sitt opphav i misnøye med fredsforhandlingene i Versailles. 

## Eksterne lenker
*
Korselva (Aurskog-Høland)

**Korselva** er en elv i Aurskog-Høland kommune, Akershus, egentlig en fortsettelse av Hemneselva. Elva samler avløp fra Bråtevannet og fra Hellesjøvannet med Hafsteinelva, og renner østover mot Slora. Fallene ved Slora er demmet opp. Her brukes navnet **Krokelva**, og elva munner ut i Hølandselva ved Ydersnes. Fylkesvei 125 følger elveløpet mellom Bråte og Ydersnes. Elva er 3,07 kilometer lang.

## Se også
* Liste over elver i Akershus

## Referanser
Nuno Bettencourt

**Nuno Duarte Gil Mendes Bettencourt** (født 20. september 1966) er en portugisisk-amerikansk gitarist og låtskriver, best kjent for å være gitarist i det amerikanske glam metalbandet Extreme. 

Siden 1990 har Bettencourt vært tilknyttet gitarmerket Washburn, og har en egen serie gitarer fra merket - Washburn N-series.

## Referanser


## Eksterne lenker
* 
*
Ionatana Ionatana

**Ionatana Ionatana** (født 1938?, død 8. desember 2000) var en tuvalsk politiker. Han var Tuvalus femte statsminister, fra 27. april 1999 fram til sin død 8. desember 2000.

Ionatana ble tildelt Royal Victorian Order og Order of the British Empire.
## Referanser
Lagitupu Tuilimu

**Lagitupu Tuilimu** er en tuvalsk politiker, som representerte valgkretsen Nanumea. Han fungerte som fungerende statsminister og utenriksminister fra 8. desember 2000 til 24. februar 2001, etter dødsfallet til den daværende statsministeren Ionatana Ionatana.
## Tidlig politisk karriere
Tuilimu ble visestatsminister og finansminister i april 1999, da Ionatana Ionatanas regjering tiltrådte. En av hovedsakene for Ionatanas regjering, der Tuilimu tjenestegjorde, var Tuvalus medlemskap i De forente nasjoner (FN), som landet oppnådde i denne perioden.
## Fungerende statsminister i Tuvalu
Etter Ionatana Ionatanas død 8. desember 2000 fungerte Tuilimu som fungerende statsminister i Tuvalu frem til Faimalaga Luka ble valgt av parlamentet den 24. februar 2001. Han tiltrådte dette vervet fordi han var visestatsminister da Ionatana døde. Dette var første gang en sittende statsminister i Tuvalu døde mens han var i embetet.
## Utmerkelser
Tuilimu ble utnevnt til Officer of the Order of the British Empire (OBE) i 2002-års nyttårsliste for sin offentlige og samfunnsmessige tjeneste.

## Referanser
Julenatt (Oslo Gospel Choir-album)

***Julenatt*** er Oslo Gospel Choirs tredje juleplate, utgitt i 1998. CD-en er korets tredje album utgitt på Norske Gram.
De to foregående juleplatene, «Tusen Julelys» og «The Christmas Way» ble utgitt på BMG Ariola i 1994. Hvorav sistnevnte er en versjon tilpasset det internasjonale markedet.

*Julenatt* ble innspilt i Oslo Lydstudio, Fagerborg Studio og KMH Studio, Stockholm. Overskuddet gikk som vanlig til Strømme stiftelsen.

I forbindelse med utgivelsen av platen, så opptrådte de nesten daglig på *[[God morgen Norge]]* på TV 2 i desember 1998, med en sang hver dag, som en slags musikalsk adventskalender.

## Sporliste
#«Jeg er så glad hver julekveld» (Marie Wexelsen/Peder Knudsen)
#«Julekveldsvise» (Alf Prøysen/Arnljot Høyland)
#«Nå vandrer fra hver en verdens krok» (Jonas Dahl/Alf Fasmer Dahl)
#«En stjerne skinner i natt» (Eivind Skeie/Tore W. Aas)
#«O helga natt» (C. Rockemaur/A. Adam)
#«Ding dong merrily on high» (Trad./Tore W. Aas)
#«Julenatt» (Tore W. Aas)
#«Den hellige stad» (Thorleif Larsen/Stephen Adams)
#«Kim alle klokker» (Grundtvig/Stralsund/Halle)
#«Jeg synger julekvad» (Trad./Tore W. Aas)
#«Julelys (medley)» (Trad./Tore W. Aas)
:#«Det kimer nå til julefest»
:#«Et barn er født i Betlehem»
:#«Deilig er den himmel blå»
:#«Her kommer Jesus dine små»
:#«Deilig er jorden»

## Oslo Gospel Choir
**Dirigent**: Tore W. Aas

**[[Sopran]]er**:
* Solfrid Stene
* Lise Brodal
* Audhild Krogedal
* Signe-Marie Vøybu
* Siv Myklebust
* Gunnhild Tvinnereim
* Hanne Lill Løymen
* Wenche Svartberg
* Heidi F. Hetland

**[[Alt (stemme)|Alt]]er**:
* Hilde Kjeldsen
* Marianne F. Bondevik
* Lisa Marie Strandengen
* Gro M. Larsen
* Kristin F. Pedersen
* Elisabeth Ødegård Widmer

**[[Tenor]]er**:
* Terje Petrus Brattlie
* Hans Jacob Torkildsen
* Torkil Myhre
* Bjørn H. Korslund
* Hans Esben Gihle
* Per Roar Eikeland
* Håvard Gryting

**[[Bass (stemme)|Bass]]er**:
* Lars A. Fredriksen
* Jan Kristian Rørvik
* Ulf Morten Singstad
* Harald A. Skorpen
* Jan Erik Larssen
* Ole Marius Johnson

## Musikere

* Per Hillestad - Trommer, Perkusjon
* Ottar Nesje - Perkusjon, Trommer
* Gjermund Silseth - Kontrabass
* Svein Dag Hauge - Gitar
* Hallgrim Bratberg - Gitar
* Bengt E. Hansen - Keyboard, Flygel, Trekkspill
* Trond Lien - Flygel

* Bjørn Rabben - Pauker
* Sissel Waldstad - Harpe
* Lars Petter Berg - Obo
* Jens Petter Antonsen - Trompet
* Hans Fredrik Jacobsen - Fløyter
* Cesilie Løken - Tverrfløyte
* «Snyco», Stockholm - Strykere

## Referanser